

VLADA REPUBLIKE HRVATSKE

Zagreb, 24. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske obilježavanja 30. obljetnice Folklornog umjetničkog društva „Hrvatska ruža“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj\_\_\_\_\_\_\_\_\_\_\_ 2024. donijela

**Z A K L J U Č A K**

1. Vlada Republike Hrvatske prihvaća pokroviteljstvo obilježavanja 30. obljetnice Folklornog umjetničkog društva „Hrvatska ruža“, sukladno zamolbi Hrvatske katoličke misije bl. Ivana Merza - Astorija, New York.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

U zamolbi Hrvatske katoličke misije bl. Ivana Merza – Astorija iz New Yorka (dalje u tekstu: HKM bl. Ivana Merza) za visoko pokroviteljstvo Vlade Republike Hrvatske, istaknuta je važnost obilježavanja 30. obljetnice Folklornog umjetničkog društva „Hrvatska ruža“, osnovanog pri HKM-u bl. Ivana Merza, a koje će se održati 23. studenoga 2024. godine te je naglašeno kako bi se preuzimanjem visokog pokroviteljstva od strane Vlade Republike Hrvatske dodatno iskazala potpora povezivanju iseljenika s domovinom Hrvatskom.

U proteklih trideset godina kroz Folklorno umjetničko društvo „Hrvatska ruža“ prošlo je više od dvije stotine mladih hrvatskih iseljenika koji su željeli živjeti baštinu svojih predaka te učiti jezik, narječja, kao i stjecati znanja o ostalim aspektima tradicije. „Hrvatska ruža“ je i mjesto druženja, upoznavanja te stvaranja prijateljstava među iseljenicima druge, treće i četvrte generacije pri HKM bl. Ivana Merza koji okuplja vjernike porijeklom s prostora Hrvatskog primorja, Istre, Zadra i okolice te ostalih krajeva Hrvatske.

Slijedom navedenog, a osobito uzimajući u obzir važnost povezanosti hrvatskih iseljenika s domovinom, smatra se opravdanim prihvaćanje pokroviteljstva Vlade Republike Hrvatske obilježavanja 30. obljetnice Folklornog umjetničkog društva „Hrvatska ruža“.

Prihvaćanjem pokroviteljstva Vlada Republike Hrvatske ne preuzima organizacijske i financijske obveze povezane s predmetnim obilježavanjem 30. obljetnice Folklornog umjetničkog društva „Hrvatska ruža“, sukladno odredbama Odluke o kriterijima i postupku za prihvaćanje pokroviteljstva Vlade Republike Hrvatske ( „Narodne novine“ , broj 44/16.).